Ehdotus: neuvoston asetus vuonna 2001 sovellettavista toimenpiteistä turskakannan elvyttämiseksi Irlanninmerellä (ICES-alue VII a) /* KOM/2000/0745 lopull. - CNS 2000/0292 */



Virallinen lehti nro 062 E , 27/02/2001 s. 0311 - 0313



Ehdotus: NEUVOSTON ASETUS vuonna 2001 sovellettavista toimenpiteistä turskakannan elvyttämiseksi Irlanninmerellä (ICES-alue VII a) (komission esittämä) PERUSTELUT Kansainväliseltä merentutkimusneuvostolta marraskuussa 1999 saadussa tieteellisessä lausunnossa todetaan, että Irlanninmeressä tällä hetkellä elävän sukukypsän turskan määrä on ennätysmäisen alhainen, ja että sen määrä vähenee todennäköisesti entisestään vuonna 2001. Tämä antaa aiheen pelätä, että kyseisen kannan tila on sellainen, ettei se pysty vaivatta täydentymään lisääntymällä. Toimenpiteitä on jo toteutettu sukukypsän turskan suojelemiseksi vuoden 2000 kutukaudella. Tavoitteena oli, että turskat pystyvät tuottamaan mahdollisimman paljon mätiä, jolloin nuoria turskia olisi tänä vuonna runsaasti. Samanlaiset edellytykset on vahvistettava myös vuoden 2001 kutukaudelle. 2000/0292 (CNS) Ehdotus: NEUVOSTON ASETUS vuonna 2001 sovellettavista toimenpiteistä turskakannan elvyttämiseksi Irlanninmerellä (ICES-alue VII a) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [1], [1] EYVL C [...], [...], s. [...]. ottaa huomioon Euroopan parlamentin lausunnon [2], [2] EYVL C [...], [...], s. [...]. sekä katsoo seuraavaa: (1) Kansainvälinen merentutkimusneuvosto (ICES) totesi marraskuussa 1999, että Irlanninmeren (ICES-alue VII a) turskakanta on vakavassa vaarassa romahtaa. (2) ICES:n lausunnossa todetaan myös, että Irlanninmeren sukukypsän turskan määrä jää erittäin alhaiseksi vuosina 2000 ja 2001. (3) Toimenpiteistä turskakannan elvyttämiseksi Irlanninmerellä (ICES-alue VII a) 9 päivänä helmikuuta 2000 annetussa komission asetuksessa (EY) N:o 304/2000 [3], sellaisena kuin se on viimeksi muutettuna asetuksella (EY) N:o 660/2000 [4], säädetään toimenpiteistä sukukypsän turskan suojelemiseksi vuoden 2000 kutukautena. [3] EYVL L 35, 10.2.2000, s. 10. [4] EYVL L 80, 31.3.2000, s. 14. (4) Näiden toimenpiteiden soveltamisaikana on tehty lisää tieteellisiä tutkimuksia ja saatu käytännön kokemuksia, joiden mukaan vuonna 2000 sovellettuja täsmällisiä vaatimuksia on muutettava vuodelle 2001. (5) Vuodeksi 2001 on siis vahvistettava vuoden 2000 edellytyksiä vastaavat edellytykset. (6) Erityisesti sallitaan kahden aiemmin kielletyn pyyntimuodon käyttö tietyllä Irlanninmeren alueella. (7) Lisäksi näitä pyyntimuotoja on valvottava ja niihin on sovellettava edellytyksiä, joilla tällainen toiminta voidaan lopettaa jos turskan sivusaaliita on liikaa, ON ANTANUT TÄMÄN ASETUKSEN: 1 artikla Tässä asetuksessa vahvistetaan toimenpiteet sukukypsän turskan suojelemiseksi vuoden 2001 kutukautena Irlanninmerellä (ICES-alue VII a sellaisena kuin se määritellään Koillis-Atlantilla kalastavien jäsenvaltioiden saaliiden määriä koskevien tilastojen toimittamisesta 17 päivänä joulukuuta 1991 annetussa neuvoston asetuksessa (ETY) N:o 3880/91 [5]). [5] EYVL L 365, 31.12.1991, s. 1. 2 artikla 1. Kielletään 14 päivästä helmikuuta 30 päivään huhtikuuta 2001 pohjatroolin, nuotan ja muun senkaltaisen vedettävän verkkopyydyksen, verkon, yksinkertaisen tai kaksinkertaisen riimuverkon tai senkaltaisen seisovan verkon ja minkä tahansa koukuilla varustetun pyydyksen käyttö ICES-alueen VII a osassa, jota rajaavat - Irlannin itärannikko ja Pohjois-Irlannin itärannikko sekä - seuraavat maantieteelliset koordinaatit peräkkäin suorilla viivoilla yhdistämällä vedetty linja: Pohjois-Irlannin Ardsin niemimaan itärannikolla sijaitseva kohta 53° 30' pohjoista leveyttä 54°30' pohjoista leveyttä, 04°50' läntistä pituutta 54° 15' pohjoista leveyttä, 04°50' läntistä pituutta Irlannin itärannikolla sijaitseva kohta 53° 15' pohjoista leveyttä. 2. Poiketen siitä, mitä 1 kohdassa säädetään, edellä tarkoitetulla alueella ja edellä tarkoitettuna aikana (a) sallitaan pohjapyyntiin tarkoitetun ovellisen troolin käyttö edellyttäen, että aluksella ei ole muuntyyppisiä pyydyksiä ja että (i) kyseisten troolien silmäkoko on joko 70-79 millimetriä tai 80-99 millimetriä ja (ii) kyseiset troolit ovat vain jompaa kumpaa sallittua silmäkokoa ja (iii) kyseisten troolien ainoakaan yksittäinen silmä riippumatta sen paikasta kyseisessä troolissa ei ole suurempi kuin 300 millimetriä ja (iv) kyseisiä trooleja käytetään ainoastaan alueella, jota rajaa seuraavat maantieteelliset koordinaatit peräkkäin suorilla viivoilla yhdistämällä vedetty linja: 53° 30' pohjoista leveyttä, 05 °30' läntistä pituutta 53° 30' pohjoista leveyttä, 05 °20' läntistä pituutta 54° 20' pohjoista leveyttä, 04° 50' läntistä pituutta 54° 30' pohjoista leveyttä, 05° 10' läntistä pituutta 54° 30' pohjoista leveyttä, 05° 20' läntistä pituutta 54° 00' pohjoista leveyttä, 05° 50' läntistä pituutta 54° 00' pohjoista leveyttä, 06° 10' läntistä pituutta 53° 45' pohjoista leveyttä, 06° 10' läntistä pituutta 53° 45' pohjoista leveyttä, 05 °30' läntistä pituutta 53° 30' pohjoista leveyttä, 05 °30' läntistä pituutta. Aluksella pidettyjä ja pohjapyyntiin tarkoitetulla ovellisella troolilla pyydettyjä saaliita ei myöskään saa purkaa, elleivät niiden koostumuksen prosenttiosuudet täytä kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla asetuksen (EY) N:o 850/98 [6] liitteessä I säädettyjä silmäkokoluokaltaan 70-79 millimetrin vedettäville pyydyksille asetettuja edellytyksiä. [6] EYVL L 125, 27.4.1998, s. 1. (b) sallitaan erottelevien troolien käyttö edellyttäen, että aluksella ei pidetä muuntyyppisiä pyydyksiä ja että (i) kyseiset troolit täyttävät i alakohdan a, b ja c alakohdassa säädetyt vaatimukset, (ii) kyseiset troolit täyttävät liitteessä säädetyt tekniset vaatimukset ja (iii) kyseisiä trooleja käytetään ainoastaan alueella, jota rajaa seuraavat maantieteelliset koordinaatit peräkkäin suorilla viivoilla yhdistämällä vedetty linja: 53° 45' pohjoista leveyttä, 06° 00' läntistä pituutta 53° 45' pohjoista leveyttä, 05 °30' läntistä pituutta 54° 30' pohjoista leveyttä, 05 °30' läntistä pituutta 53° 30' pohjoista leveyttä, 06° 00' läntistä pituutta 53° 45' pohjoista leveyttä, 06° 00' läntistä pituutta. Jos näillä edellytyksillä erottelevaa troolia käyttävällä kalastusaluksella pidetyn turskan kokonaispaino on enemmän kuin 18 prosenttia aluksella pidettyjen kaikkien meren eliöiden kokonaispainosta, aluksen on välittömästi lopetettava kalastus kyseisellä alueella ja se saa palata sinne kalastamaan vasta 24 tunnin kuluttua. (c) sallitaan puolipelagisten troolien käyttö edellyttäen, että aluksella ei pidetä muuntyyppisiä pyydyksiä ja että (i) kyseisten troolien silmäkoko on vähintään 100 mm (ii) kyseisissä trooleissa on vähintään 500 yksittäistä silmää, joiden koko on vähintään 300 mm (iii) kyseisiä trooleja käytetään ainoastaan 14 päivän helmikuuta ja 22 päivän maaliskuuta välisenä aikana (iv) kyseisiä trooleja käytetään ainoastaan alueella, jota rajaa seuraavat maantieteelliset koordinaatit peräkkäin suorilla viivoilla yhdistämällä vedetty linja: 54°30' pohjoista leveyttä, 05° 30' läntistä pituutta 54°30' pohjoista leveyttä, 04°50' läntistä pituutta 54°15' pohjoista leveyttä, 04°50' läntistä pituutta 53°15' pohjoista leveyttä, 05 °30' läntistä pituutta 54°30' pohjoista leveyttä, 05° 30' läntistä pituutta. Jos näillä edellytyksillä puolipelagista troolia käyttävällä kalastusaluksella pidetyn turskan kokonaispaino on enemmän kuin 15 prosenttia aluksella pidettyjen kaikkien meren eliöiden kokonaispainosta, aluksen on välittömästi lopetettava kalastus kyseisellä alueella ja se saa palata sinne kalastamaan vasta 24 tunnin kuluttua. 3 artikla Jäsenvaltioiden viranomaisten on varmistettava, että kalastusaluksissa, jotka käyttävät joko puolipelagista troolia tai erottelevaa troolia 2 artiklassa säädetyin edellytyksin on tarkkailijoita vähintään 50 kalastusmatkalla. Tarkkailijoiden on 2 artiklassa säädetyin edellytyksin toteutettavan kalastustoiminnan osalta kirjattava (a) kaikilla pyydyksen käyttökerroilla saatujen kaikkien meren eliöiden kokonaispaino, (b) kaikilla pyydyksen käyttökerroilla saadun turskan kokonaispaino, (c) jokaisen saadun turskan pituus pyöristettynä lähimpään alempaan senttimetriin, (d) kaikkien aluksesta purettujen meren eliöiden kokonaismäärä, (e) aluksesta puretun turskan kokonaismäärä (f) jokaisen puretun turskan pituus pyöristettynä lähimpään alempaan senttimetriin. 4 artikla Tämä asetus tulee voimaan 14 päivänä helmikuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE Erottelevaa troolia koskevat tekniset tiedot >VIITTAUS KAAVIOON>